ΓΡΑΠΤΗ ΕΡΩΤΗΣΗ E-2570/00

υποβολή: Piia-Noora Kauppi (PPE-DE) προς την Επιτροπή

(1 Αυγούστου 2000)

Θέμα: Επιπτώσεις των κανόνων που διέπουν τις κτηνοτροφικές εκμεταλλεύσεις στον αριθμό των χελιδονιών

Στη Φινλανδία ο αριθμός των χελιδονιών ελαττώνεται ως αποτέλεσμα της διαρθρωτικής αλλαγής σε αγροτικές περιοχές και της μείωσης του αριθμού των κτηνοτροφικών εκμεταλλεύσεων. Τα χελιδόνια που χτίζουν τις φωλιές τους αποκλειστικά σχεδόν σε κτήρια έχουν χάσει σε μεγάλη αναλογία τα σημεία όπου μπορούν να φωλιάσουν. Επιπρόσθετα, η ραγδαία αύξηση που σημειώνουν οι κίσσες έχει περαιτέρω μειώσει τον αριθμό των χελιδονιών, αφού οι κίσσες τρέφονται με αυγά χελιδονιών και νεογέννητα χελιδονάκια.

Επιπλέον, το περιοδικό Suomen Luonto (Φινλανδική Φύση) ανέφερε ότι η κατάσταση επιδεινώθηκε από τη στιγμή που οι κοινοτικοί κανόνες για καταλύματα ζώων είναι ενδεχόμενο να στερήσουν τα χελιδόνια από τις φωλιές τους. Σύμφωνα με το περιοδικό, η Κοινότητα θέσπισε κανόνες που αποσκοπούν να παρεμποδίζουν τα πουλιά να χτίζουν τις φωλιές τους σε κτηνοτροφικές εκμεταλλεύσεις. Ο περιορισμός αυτός οφείλεται πιθανώς σε φόβους ότι τα πουλιά θα μπορούσαν να μεταδώσουν ασθένειες, ιδίως σαλμονελώσεις, στις κτηνοτροφικές εκμεταλλεύσεις.

Μπορεί η Επιτροπή να δηλώσει ποιοι κανόνες που διέπουν τις κτηνοτροφικές εκμεταλλεύσεις μπορούν ενδεχομένως να έχουν τις ανωτέρω επιπτώσεις; Εάνπάρχουν τέτοιοι κανόνες, έχουν συνεκτιμηθεί οι συνέπειες των επιπρόσθετων περιορισμών που επιβάλλονται στις κτηνοτροφικές εκμεταλλεύσεις όσον αφορά τα χελιδόνια και τις φωλιές τους; Σε ποιες ενέργειες προτίθεται να προβεί η Επιτροπή προκειμένου να προστατεύσει τις φωλιές των χελιδονιών; Επιπλέον, έχουν ληφθείπόψη οι επιπτώσεις της μείωσης του αριθμού των χελιδονιών στη

φινλανδική λαογραφική παράδοση σχετικά με το καλοκαίρι; Οι Φινλανδοί πιστεύουν ότι τα χελιδόνια φέρνουν το καλοκαίρι, έτσι λοιπόν, εάν δεν εμφανισθούν, τούτο αποτελεί μεγάλη απογοήτευση για τους Φινλανδούς που περίμεναν εννέα μήνες νάρθει το καλοκαίρι. Έχει επίγνωση η Επιτροπή της συμβολικής σημασίας των χελιδονιών για τον φινλανδικό λαό και τον φινλανδικό πολιτισμό; Υπάρχει τρόπος να ληφθεί δεόντωςπόψη η σημασία αυτή κατά τη λήψη των κοινοτικών αποφάσεων;

Απάντηση του κ. Byrne εξ ονόματος της Επιτροπής

(4 Οκτωβρίου 2000)

Στο παράρτημα της οδηγίας 89/362/ΕΟΚ της Επιτροπής της 26ης Μαΐου 1989 για τις γενικές συνθήκεςγιεινής στις γεωργικές εκμεταλλεύσεις παραγωγής γάλακτος(1) ορίζονται οι κανόνεςγιεινής που αφορούν το άρμεγμα, με τη μορφή κώδικα.

Κάτα τη διάρκεια των συζητήσεων με τους εμπειρογνώμονες των κρατών μελών για την επεξεργασία του κώδικα αυτού, η παρουσία κάθε είδους πουλιών και όχι μόνο των χελιδονιών αναφέρθηκε ως πιθανή πηγή μόλυνσης. Τότε προσδιορίστηκαν δύο τύποι κινδύνου: η μόλυνση του γάλακτος κατά το άρμεγμα ή την αποθήκευσή του από σαλμονέλες που προέρχονται από τις ακαθαρισίες των πουλιών και η μόλυνση των αγελάδων από το μυκοβακτηρίδιο, που προκαλεί τη φυματίωση των πτηνών.

Τα συμπεράσματα της ομάδας των εμπειρογνωμόνων ήταν ότι ο κίνδυνος μόλυνσης του γάλακτος από σαλμονέλες είναι πολύ μεγαλύτερος από τις ακαθαρισίες των ίδιων των αγελάδων, παρά από τις ακαθαρισίες των πουλιών. Γι’ αυτόν το βασικό λόγο, τα ζώα πρέπει να διατηρούνται σε καλή κατάσταση καθαριότητας και οι μαστοί να καθαρίζονται πριν από κάθε άρμεγμα.

Όσον αφορά τη φυματίωση των πουλιών, έγινε δεκτή ηπόθεση ότι ορισμένα ζώα είναι δυνατόν να μολυνθούν εκ νέου, μετά την αποτελεσματική εκρίζωση της φυματίωσης των βοοειδών. Ωστόσο, αναφέρονται μόνο τα πουλερικά ορνιθώνα. Γι’ αυτό και στον κώδικα που επισυνάπτεται με τη μορφή παραρτήματος στην οδηγία 89/362/ΕΟΚπάρχει μία διάταξη η οποία ορίζει ότι χοίροι και πουλερικά δεν επιτρέπεται να εισέρχονται σταπόστεγα διαμονής ή στις εγκαταστάσεις αρμέγματος των αγελάδων.

Στον κώδικα αναφέρεται εξάλλου, ως βασικό μέτρογιεινής για τους χώρους στους οποίους πραγματοποιείται το άρμεγμα, η συγκέντρωση ή η αποθήκευση του γάλακτος, ότι επιβάλλεται να τίθενταιπό έλεγχο οι μύγες, τα τρωκτικά και άλλα ζωύφια.

Η αντιμετώπιση των χελιδονιών με τον ίδιο τρόπο που αντιμετωπίζονται τα πουλερικά ή τα ζωύφια, θα αποτελούσε επομένως καταχρηστική ερμηνεία του κανονισμού που αφορά τηνγιεινή. Πόσο μάλλον αφού ο κανονισμός αυτός αφορά μόνο τους χώρους στους οποίους πραγματοποιείται το άρμεγμα ή στους οποίους συγκεντρώνεται και αποθηκεύεται το γάλα ή τα γαλακτοκομικά προϊόντα, και όχι τους χώρους οι οποίοι χρησιμοποιούνται αποκλειστικά για τη στέγαση των ζώων. Οι διατάξεις αυτές επομένως δεν ισχύουν ούτε για τα βουστάσια ούτε για τα χελιδόνια.

(1) ΕΕ L 156 της 8.6.1989.